  Майя Бывальцева Удмуртиысь биатлонистка Ульяна Кайшева Россилэн сборнояз IBU-лэн кубокезлэн люкетаз суро эстафетае пыриськоз. Вожвылъяськон Италиысь Риднаунын ортчоз. Со сярысь ивортэ Россиысь биатлонистъёслэн огазеяськонзылэн пресс-службаез. Ульяна Кайшева сяна, суро эстафетае пыриськозы Виктория Сливко, Семён Сучилов но Алексей Слепов. Озьы ик быръемын сингл-микстэ пыриськись спортсменъёс. Со Ольга Шестерикова но Алексей Волков. Бызьылонъёс 8-тӥ толсуре ортчозы. Тегъёс: Спорт Биатлон Удмуртия Россия УльянаКайшева  